Nová Pec

Nová Pec (germane Neuofen) estas municipo en Ĉeĥio, en Sudbohemia regiono, en distrikto Prachatice. Vivas ĉi tie 443 loĝantoj (2025). La najbaraj municipoj de la setlejo estas Volary, Želnava, Stožec, Armea spaco Boletice, Horní Planá kaj Neureichenau. Geografiaj kaj naturaj rilatoj Nová Pec situas sur ambaŭ bordoj de Vultavo, resp. akva rezervujo Lipno. Sur la limo de rando de la municipo estas ŝtatlimo kun Aŭstrio kaj kun Germanio, kiu kondukas sur montodorso de Trilanda montetaro, resp. de geomorfologia distrikto – Pleĥa montetaro. Sur la limo kun Aŭstrio situas 1378 m alta monto Plechý. Sur la limo kun Germanio situas 1362 m alta monto Trojmezná kaj Triseĝa monto, kies 1333 m alta montopinto estas sur la germana flanko. Tra la orienta selo de la Trilanda montetaro kondukas limo de tri ŝtatoj - Ĉeĥio, Germanio kaj Aŭstrio. La teritorio de la municipo estas sur la teritorio de Nacia parko Šumava, eŭrope signifa loko Šumava kaj birda regiono Šumava. Sur la teritorio de municipo situas Pleĥa lago kaj la jenaj naturmemorindaĵoj: Naturmemorindaĵo Jezerní luh Naturmemorindaĵo Trojmezná hora Naturmemorindaĵo Vltavský luh Historio La unua skribmencio pri la vilaĝo devenas el la jaro 1720. En la municipo estis verŝajne peĉfornoj, kio estas videbla el la blazono kaj el la flago. Peĉforno servis al produktado de gudro per varmigado de ligno. La gudro estis unu el konsisteroj de la peĉo. La nuntempa fervoja stacio Nová Pec estis ĝis la jaro 1964 markata kiel stacidomo Želnava. Partoj de municipo Nová Pec Bělá Dlouhý Bor Jelení Láz Nové Chalupy Pěkná Loĝantaro Memorindaĵoj Monumento de Adalbert Stifter, obelisko ĉe lago Pleĥa lago (ĉeĥe: Plešné jezero) Monumento al viktimoj de la 1-a mondmilito Fervoja stacio Floskanalo de Schwarzenberg, nacia kultura memorindaĵo kaj instrupado Ursa pado, la plej malnova sudbohemia instrupado Transporto Nová Pec situas sur fervojlinio České Budějovice – Černý Kříž kaj sur ŝoseoj III/1631 (Nová Pec – Bližší Lhota) kaj III/1632 (Nová Pec – Želnava). Turismaj limpasejoj Sur la teritorio de la municipo estas turismaj limpasejoj en Aŭstrion, nome sur la turismaj padoj: Plechý - Plöckenstein kaj Nová Pec/Říjiště - Holzschlag Turisma limpasejo en Germanion estas sur Triseĝa monto. Signifaj naskiĝintoj Franz Bernhard – germana skulptisto Rilataj artikoloj Trilanda punkto inter Aŭstrio, Ĉeĥio kaj Germanio Landlimo de Ĉeĥio kaj Germanio Pluaj fotoj